3-ஐதராக்சி-2-நாப்தாயிக் அமிலம்

3-ஐதராக்சி-2-நாப்தாயிக் அமிலம் (3-Hydroxy-2-naphthoic acid) C10H6(OH)(CO2H) என்ற மூலக்கூற்று வாய்ப்பாட்டால் விவரிக்கப்படும் கரிமச் சேர்மமாகும். 2-நாப்தாலில் இருந்து வழிப்பெறுதியாகப் பெறப்படும் பல்வேறு கார்பாக்சிலிக் அமிலங்களில் இதுவும் ஒன்றாகும். அசோ சாயங்கள் மற்றும் நிறமிகளைத் தயாரிக்க உதவும் பொதுவான முன்னோடிச் சேர்மமாக 3-ஐதராக்சி-2-நாப்தாயிக் அமிலம் பயன்படுகிறது. 2-நாப்தாலை கோல்பே- இசிமிட் வினை வழியாக கார்பாக்சிலேற்றம் செய்து இது தயாரிக்கப்படுகிறது..

நாப்தால் ஏ.எசு போன்ற பல அனிலைடுகள் தயாரிப்பில் 3-ஐதராக்சி-2-நாப்தாயிக் அமிலம் ஒரு முன்னோடிச் சேர்மமாகச் செயல்படுகிறது. இத்தகைய அனிலைடுகள் ஈரசோனியம் உப்புகளுடன் தீவிரமாக வினையில் ஈடுபட்டு ஆழ்ந்த நிற அசோ சேர்மங்களைக் கொடுக்கின்றன. இதேபோல 3-ஐதராக்சி-2-நாப்தாயிக் அமில அசோ பிணைப்பு வினைகள் பல சாயங்களைத் தருகின்றன.thumb|left|3-ஐதராக்சி-2-நாப்தாயிக் அமிலத்திலிருந்து தயாரிக்கப்படும் பல சாயங்களில் இலித்தோல் ரூபைன் சாயமும் ஒன்றாகும்.  பிணைப்பு வினை ஐதராக்சி குழுவிற்கு அருகில் நிகழ்கிறது என்பதை கவனிக்கவும்.

 மேற்கோள்கள் 

பகுப்பு:2-நாப்தால்கள்
பகுப்பு:நாப்தாயிக் அமிலங்கள்
பகுப்பு:ஆல்பா ஐதராக்சி அமிலங்கள்